Byrettens kendelse ændres, således at kærendes begæring om, at retten under hovedforhandlingen tiltrædes af to sagkyndige medlemmer tages til følge
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 13. oktober 2011 satte Østre Landsret retten i retsbygningen,

Bredgade 59, Køben-havn.

Som dommere fungerede landsdommerne M. Stassen, Michael

Kistrup og Birgitte Lund-blad (kst.), førstnævnte som rettens

formand.

Som protokolfører fungerede kontorelev Medarbejder ved retten.

Der foretoges   

10. afd. kære nr. B-3034-11:

Lærerstandens Brandforsikring G/S

(advokat Kristian Svith)

mod

Indkærede, tidligere Sagsøgte

(advokat Jens R. Andersen)

Ingen var mødt eller indkaldt.

Der fremlagdes kæreskrift af 16. september 2011, hvorved

Lærerstandens Brandforsikring G/S har kæret Hillerød Rets kendelse

af 12. september 2011 (BS 2-122/2011) om, at sag-søgers anmodning

om, at retten ved hovedforhandlingen tiltrædes af sagkyndige

medlem-mer, ikke tages til følge, dommerens fremsendelsesbrev af

21. september 2011 og udskrift af dombogen indeholdende den

kærede afgørelse.



/

- 2 -

Der fremlagdes endvidere kæresvarskrift af 30. september 2011 og

kærereplik af 3. oktober 2011.

Byretten har ved sagens fremsendelse henholdt sig til den trufne
afgørelse.

De modtagne bilag var til stede.

Det fremgår af sagen, at Lærerstandens Brandforsikring G/S ved

stævning af 20. januar 2011 har nedlagt påstand om, at Indkærede,

tidligere Sagsøgte skal erstatte den af Lærerstandens Brand-forsikring

G/S udbetalte forsikringssum på 304.662,50 kr. til dækning af

undersøgelser og udbedring af anmeldt skimmelsvampskade som

følge af utæthed i taget på en tilbygning, som er opført af Indkærede,

tidligere Sagsøgte. Til brug for vurderingen af skaden er der inden

sagsan-lægget indhentet en rapport af 21. oktober 2010 udfærdiget af

Bolius Rådgivning/Person (bilag 2).   

I forbindelse med sagens behandling i byretten har Lærerstandens

Brandforsikring G/S i processkrift af 9. august 2011 anmodet om, at

retten under hovedforhandlingen tiltrædes af to sagkyndige

medlemmer med bygningsteknisk indsigt, jf. retsplejelovens § 20, stk.

1. Formålet er, at ”disse kan vurdere det tekniske indhold af bilag 2

samt den uddybende fo r-klaring af Person (Bo lius)” .

Lærerstandens Brandforsikring G/S har i øvrigt under sagen

tilkendegivet, at det ikke giver mening at foretage syn- og skøn, da

skaden er udbedret.

Ved processkrift af 24. august 2011 har Indkærede, tidligere Sagsøgte

modsat sig, at retten tiltrædes af to sagkyndige medlemmer, idet det

navnlig er gjort gældende, sagkyndige dommer ikke kan træde i stedet

for bevisførelse.

I kæreskriftet af 16. september og i kæreduplik af 3. oktober 2011 har

Lærerstandens Brandforsikring G/S kommenteret Indkæredes,



/

tidligere Sagsøgte synspunkter.   

Efter votering afsagdes sålydende



/

- 3 -

k e n d e l s e :

Henset til at det af byrettens kendelse fremgår, at byretten ikke kan

udelukke, at det kan tilføje retten fagkundskab, som kan være af

betydning for sagens afgørelse, hvis retten til-trædes af to sagkyndige

dommere, og henset til at den erklæring, som er indhentet forud for

sagens anlæg, og som der skal afgives vidneforklaring om, blandt

andet vedrører spørgsmål om årsagen til skimmelsvampens opståen

og behovet for udbedring, er der efter landsrettens opfattelse grundlag

for, at byretten tiltrædes af to sagkyndige dommere, hvor-for   

b e s t e m m e s :

Byrettens kendelse ændres, således at kærendes begæring om, at

retten under hovedfor-handlingen tiltrædes af to sagkyndige

medlemmer tages til følge.

Spørgsmålet om omkostninger i forbindelse med kæremålet afgøres af

byretten i forbindel-se med sagens afslutning.

Kæreafgiften tilbagebetales.

Retten hævet.

(Sign.)
___  ___  ___